'Yancin zaɓe ya bayyana damammaki da ƴancin kai na mutum don aiwatar da wani aiki da zaia zaɓa daga aƙalla zaɓuɓɓuka biyu da ake da su, ba tare da takura daga ɓangarorin waje ba. A cikin muhawarar zubar da ciki alal misali, kalmar ƴancin zaɓi na iya fitowa don kare matsayin da mace ke da haƙƙin ta yanke cewar ko za ta ci gaba da ciki ko kuma ta zubar. Hakazalika, wasu batutuwa irin su euthanasia, (kisa mara raɗaɗi na majiyyaci da ke fama da wata cuta mara waraka da raɗaɗi ko kuma a cikin suma da ba za a iya jurewa ba.) alluran rigakafi, hana haihuwa da auren jinsi wani lokaci ana tattauna su dangane da wani haƙƙin mutum da aka ɗauka na “yancin zaɓi”. Wasu batutuwan zamantakewa, misali New York "Soda Ban" an kare su duka biyu kuma sun yi adawa dangane da ƴancin zaɓi. A cikin microeconomics, 'yancin zaɓi shine 'yancin wakilan tattalin arziki don rarraba albarkatun su kamar yadda suka ga dama, a cikin zaɓuɓɓuka (kamar kayayyaki, ayyuka, ko dukiya) waɗanda ke samuwa a gare su.